Illum il-Kunsill adotta direttiva li ser teħtieġ lill-istati membri tal-UE jwettqu test tal-proporzjonalità qabel ma jistabbilixxu rekwiżiti ġodda għall-professjonisti Id-direttiva ser ittejjeb it-trasparenza fil-mod kif ċerti professjonijiet huma regolati fl-istati membri. Ser tiżgura li l-miżuri nazzjonali jkunu proporzjonati u ma jillimitawx bla bżonn l-aċċess għall-attivitajiet professjonali jew joħolqu piżijiet mhux ġustifikati fis-suq intern. Meta jirregolaw il-professjonijiet, l-istati membri ser ikollhom jivvalutaw jekk regoli ġodda jew riveduti humiex ġustifikati skont objettivi ta' interess pubbliku. Wara l-firma mill-President tal-Parlament Ewropew u mill-President tal-Kunsill, id-direttiva ser tiġi ppubblikata f'Il-Ġurnal Uffiċjali tal-UE. Id-direttiva ġiet adottata mingħajr diskussjoni f'laqgħa tal-Kunsill Impjiegi, Politika soċjali, Saħħa u Affarijiet tal-konsumatur. Direttiva dwar test tal-proporzjonalità qabel l-adozzjoni ta' regolamentazzjoni ġdida tal-professjonijiet Aċċess eħfef għall-professjonijiet: L-ambaxxaturi għall-UE jaqblu dwar miżuri ġodda (stqarrija għall-istampa, 20/04/2018) Ara l-paġna tal-laqgħa